**Referat**

**Grupperådsmøde Rødovrespejderne 1. marts 2020**

**1. Formand og gruppeleder byder velkommen**

Formanden Sanne Dan Jensen og gruppeleder Anne Lauritsen Pipper bød velkommen

**2. Valg af dirigent og referent**

Line blev valgt som dirigent og Gunver som referent.

**3. Beretning fra ledergruppe og bestyrelsen om gruppens arbejde generelt, samt beretning fra de forskellige enheder**

Gruppens beretning for 2019 ligger tilgængelig på hjemmesiden. Det har igen været et rigtig aktivt spejderår med mange gode aktiviteter og flere nye spejdere og yderligere lederkræfter.

Bestyrelsen fungerer godt og gør et stort stykke arbejde for at aflaste lederne. Bestyrelsen står blandt andet for salg af julekalendere og fundraising, som betyder at der bliver skaffet ekstra midler til vores aktiviteter. I år har vi købt nogle rigtig gode nye telte, og der er arbejdet med planer for spejdergrunden det kommende år.

Dejligt at der ud over lederne, også altid er forældre der stiller op og giver en hånd med når der er brug for det til en tur eller lejr. Som forælder er det også en fantastisk lejlighed til at få nogle anderledes oplevelser med sine egne børn og lære deres venner endnu bedre at kende.

TAK til alle ledere og hjælpere for det kæmpe stykke arbejde, I yder for at kunne gennemføre så mange gode aktiviteter.

Beretningen godkendt uden bemærkninger.

**4. Fremlæggelse af regnskab for det foregående år til godkendelse**

Kassereren gennemgik regnskabet for 2019. Regnskabet er tilgængeligt på hjemmesiden.

Regnskabet blev godkendt uden bemærkninger.

**5. Behandling af indkomne forslag**

Der var ikke indkommet nogen forslag, så punktet udgik.

**6. Væsentlige beslutninger om gruppens fremtid, herunder fremlæggelse af gruppens udviklingsplan**

Anne gennemgik kort gruppens reviderede udviklingsplan, som ligger tilgængelig på hjemmesiden. VI har pt. 25 børn på venteliste, men holder fast i at vi ikke tager flere børn ind end vi føler at vi har lederkræfter til. Kvalitet prioriteres højere end kvantitet.

**7. Vedtagelse af budget for indeværende år, herunder fastlæggelse af kontingent.**

Budget for 2020 blev gennemgået og godkendt. Kontingentet fastholdes.

**8. Valg til bestyrelsen**

Bestyrelsen består af 9 medlemmer - 4 forældre, 3 ledere og tre unge-repræsentanter

* Formand – Sanne Dan Jensen
* Kasserer - Gunver Sommer (Disp. fra divisionschefen da Gunver samtidig er leder)
* Forældrerepræsentant – Katrine Swartz
* Forældrerepræsentant – Hanne Frank
* Gruppeleder – Anne Lauritsen Pipper
* Lederrepræsentant – Mette Grønborg
* Lederrepræsentant – Line Hansen
* Unge-repræsentant – Lucas Vulipus
* Unge-repræsentant – Rasmus Sandorff

**9. Valg af suppleanter**

To forældrerepæsentanter valgt:

* Lasse Bruun Jonassen
* Mirja Døssing Overheu

En lederrepræsentant valgt:

* Ragnvald Teig

**10. Valg til korpsrådet og divisionsrådet**

Lucas Vulpius og Mette Grønborg valgt til korpsrådet.

Line Hansen, Rasmus Sandorff, Lucas Vulpius, Anne Lauritsen Pipper og Bo Rasmussen valgt til divisionsrådet.

**11. Valg af revisor og revisorsuppleant**

Som revisor blev Jakob Swartz valgt

Som revisorsuppleant blev Jens Engberg valgt

**12. Eventuelt**

Lederne og bestyrelsen opfordrer alle forældre til at deltage i gruppens aktiviteter. Det behøver ikke være som fast leder, men ofte er en hjælpende hånd eller et par ekstra øjne lige det der er brug for. Der er oprettet et lille ’hjælperkorps’ af forældre kaldet Isbjørnene, som stiller op når det brænder på. Tag fat i lederne hvis du er interesseret i at høre mere om hvordan du kan være med.

Rødovre d. 4. marts 2020

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Sanne Dan Jensen Gunver Sommer

Formand Referent